Rikunarita-ORG/Wikinium huggingface dataset:
# Durch die Wälder, durch die Auen

| Durch die Wälder, durch die Auen |
| --- |
| Režija | Georg Wilhelm Pabst |
| Producent | Herbert O. Horn |
| Scenario | Walter Forster F.M. Schilder Peter Hamel |
| Predložak | *Romantische Symphonie* ; autor: Hans Watzlik |
| Uloge | Eva Bartok Peter Arens Joe Stöckel |
| Muzika | Erwin Halletz Carl Maria von Weber Herber Windt |
| Fotografija | Kurt Grigoleit |
| Montaža | Herbert Taschner |
| Premijera | 19. oktobra 1956 (1956-10-19) (Kassel) |
| Trajanje | 98 min. |
| Zemlja |  Zapadna Njemačka |
| Jezik | njemački |

Durch die Wälder, durch die Auen (srpskohrvatski: *Kroz šumu, kroz granje*) je zapadnonjemačka filmska komedija snimljena 1956. u režiji Georga Wilhelma Pabsta. Temelji se na pripovjetci *Romantische Symphonie* česko-njemačkog pisca Hansa Watzlika. Protagonist, čiji lik tumači Peter Arens je njemački kompozitor Carl Maria von Weber, a radnja prikazuje kako odlazi u Prag zajedno sa svojom voljenom suprugom Caroline Brand (čiji lik tumači Eva Bartok, koja će pri tome postati predmetom zanimanja jednog plemića. *Durch die Wälder, durch die Auen* je bio posljednji Pabstov film.

## Uloge

* Eva Bartok ... Caroline Brand
* Peter Arens ... Carl Maria von Weber
* Joe Stöckel ... Kutscher Treml
* Rudolf Vogel ... Valerian
* Karl Schönböck ... Graf Enzio von Schwarzenbrunn
* Michael Cramer ... Konrad
* Carolin Reiber ... Marie (kao Caroline Reiber)
* Maria Stadler ... Anna
* Heinz Kargus ... Züngenhorn
* Rolf Weih ... Seifensieder
* Erik Frey ... Graf Geza Esterhazy (kao Eric Frey)
* Fritz Lafontaine ... Mesner
* Johannes Buzalski ... Schnapsnase

## Reference

## Vanjske veze

* *Through the Forests and Through the Trees* na sajtu IMDb
# Warner Bros.

|  |
| --- |
| **Warner Bros.** |
|  |
| Vrsta
 | podružnica
 |
| Osnovana
 | 1918.
 |
| Osnivač(i) | Jack Warner Harry Warner Albert Warner Samuel Warner |
| Trenutno sjedište
 | [[Burbank]], [[Kalifornija, SAD]] Hollywood, Kalifornija, SAD
 |
| Ključne osobe | Barry M. Meyer Alan F. Horn |
| Predsjednik | Jeff Robinov |
| Industrija | film |
| Vlasnik | Time Warner |
| Web-stranica |  |

**Warner Bros.** (službeno ime **Warner Brothers Pictures Inc.**), američka kompanija za proizvodnju i distribuciju filmova. Jedna je od najznačajnijih filmskih kompaniji u Hollywoodu. Sjedište studija nalazi se danas u Burbanku, Kalifornija.

Filmski studio *Warner Bros* najpoznatiji je po distribuciji filmskih franšiza poput *Smrtnonosnog oružja*, *Terminatora*, *Batmana*, *Matrixa*, *Oceanovih 11* (uključujući nastavke) i *Harryja Pottera*.

## Historija

Kompaniju su 1923. godine osnovala braća Jack, Harry, Albert i Samuel Warner. Postala je jedan od vodećih hollywoodskih studija nakon prikazivanja prvog zvučnog filma *The Jazz Singer* 1927. godine.

U razdoblju između 1930-ih i 1950-ih najveće filmske zvijezde *Warnera* bile su Humphrey Bogart, Errol Flynn, James Cagney i Bette Davis, a najpoznatiji film *Casablanca* iz 1942. godine.

Godine 1971. spaja se s diskografskim kompanijama dobivši ime *Warner Communications Inc*, a 1989. udružila se s kompanijom *Time-Life Inc.* i danas je dio medijskog koncerna *Time Warner*. Godine 2001. *Time Warner* se udružio s kompanijom *America Online Inc.* oformivši *AOL Time Warner*.

## Povezano

* Warner Bros. Records

## Napomene

## Literatura

* *Opća i nacionalna enciklopedija u 20 svezaka, sv. XX, Zagreb, 2007.* ISBN 978-953-7224-20-5 Uneseni ISBN nije važeći.

## Vanjske veze

* Službena stranica (`en`)
* Warner Bros na Internet Movie Databaseu (`en`)
# Richard Barthelmess

| Richard Barthelmess |
| --- |
| glumac |
| Richard Barthelmess |
| Biografske informacije |
| Rođenje | Richard Semler Barthelmess (1895-maja-09)9. maja 1895. New York, SAD |
| Smrt | 17. augusta 1963. (dob: 68) Southampton, New York, SAD |
| Supružnik | Mary Hay (1920-1927) 1 kćer Jessica Stewart Sargent (1928-1963) |
| Profesionalne informacije |
| Zanimanje | glumac |
| Opus |
| Djelatni period | 1916–1942 |
| Znamenite uloge |
| Cheng Huan u *Broken Blossoms* |

**Ričard Semler Dik Bartelmes** (engleski: *Richard Semler „Dick“ Barthelmess*; 9. maj 1895. – 17. avgust 1963.) je bio američki glumac i zvezda nemih filmova.

Prvu ulogu imao je 1916, u filmu *„Glorijina romansa“*, i veoma brzo je postao najplaćeniji glumac u Njujorku. Igrao je pored velikih zvezda poput Beti Dejvis i Rite Hejvort (u poznatom *„Samo anđeli imaju krila“*). Bartelmes je jedan od osnivača Američke akademije filmskih umetnosti i nauka (koja dodeljuje Oskare). Godine 1928, na prvim dodelama Oskara, nominovan je u kategoriji za najboljeg glavnog glumca, za uloge u filmovima *„Omča“* i *„Dečko u kožnoj jakni“*. Dolaskom zvučnog filma počeo je sve manje nastupati, posvetivši se umesto toga finansijskim poslovima. U Drugom svetskom ratu dobio je čin mornaričkog poručnika i nikada se nije vratio glumi. Umro je 1963, od kancera.

## Vanjske veze

* Ričard Bartelmes na sajtu IMDb
# Zvučni film

**Zvučni film** je izraz koji se koristi za filmove koji uz vizualni sadrže zvučni zapis. Danas su većina filmova proizvedenih u svijetu zvučni filmovi.

Stoga se izraz zvučni film danas uglavnom upotrebljava u historijskom kontekstu, odnosno da bi se označio period kraja 1920-ih i početka 1930-ih, koji je započeo s premijerom *Pjevača jazza* godine 1927. Taj je film prvi koristio komercijalno isplativi sistem sinkronizacije vizualnog i audio-zapisa zvan Vitaphone. Njegov uspjeh kod publike je natjerao gotovo sve filmske studije širom svijeta da preuzmu sličnu tehnologiju, što je pak dovelo do suočavanja s cijelim nizom novih problema i imalo ozbiljne posljedice za mnoge glumce, režisere i druge filmaše koji su slavu i uspjeh stekli u prethodnoj eri nijemog filma.
# Der Schatz

| Der Schatz |
| --- |
| Režija | Georg Wilhelm Pabst |
| Scenario | Rudolph Hans Bartsch Willy Hennings Georg Wilhelm Pabst |
| Uloge | Albert Steinrück |
| Fotografija | Otto Tober |
| Premijera | 26. februara 1923 (1923-02-26) |
| Zemlja |  Njemačka |
| Jezik | nijemi sa njemačkim međutitlovima |

Der Schatz (srpskohrvatski: *Blago*) je njemački crno-bijeli nijemi film snimljen 1923. u režiji Georga Wilhelma Pabsta, kome je to predstavljao režijski debi. Radnja je smještena u okolicu Maribora i bavi se legendarnim blagom sakrivenom za vrijeme turske invazije 1683. godine. Protagonistica je djevojka koja mladog radnika pokušava nagovoriti da pronađe blago, čiju lokaciju zna stari radnik koji za njom žudi. Smatra se primjerom u tadašnjoj njemačkoj kinematografiji dominantnog ekspresionizma stila, a Pabst je tek kasnije počeo razvijati vlastiti stil.

## Uloge

* Albert Steinrück ... Svetocar Badalic,
* Lucie Mannheim ... Beate
* Ilka Grüning ... Anna
* Werner Krauss ... Svetelenz
* Hans Brausewetter ... Arno

## Reference

## Vanjske veze

* *The Treasure* na sajtu IMDb
# Gräfin Donelli

| Gräfin Donelli |
| --- |
| Režija | Georg Wilhelm Pabst |
| Producent | Paul Ebner Maxim Galitzenstein |
| Scenario | Hans Kyser |
| Uloge | Paul Hansen Henny Porten Friedrich Kayßler Eberhard Leithoff |
| Fotografija | Guido Seeber |
| Premijera | 7. novembra 1924 (1924-11-07) |
| Zemlja |  Njemačka |
| Jezik | Silent German intertitles |

Gräfin Donelli (srpskohrvatski: *Grofica Donelli*) je njemački crno-bijeli nijemi film snimljen 1924. u režiji Georga Wilhelma Pabsta. Naslovna protagonistica, čiji lik tumači Henny Porten je plemkinja kojoj je muž izvršio samoubistvo, te koju nastoji zavesti grof Bergheim (čiji lik tumači Friedrich Kayßler). Radnja prikazuje kako mu na tome stoji na putu vlastiti sekretar (čiji lik tumači Eberhard Leithoff) u koga se grofica zaljubila. Danas se smatra da je *Gräfin Donelli* izgubljen.

## Uloge

* Paul Hansen – Grof Donelli
* Henny Porten – Mathilde, njegova supruga
* Friedrich Kayßler – Graf Bergheim
* Eberhard Leithoff – Hellwig, privatni sekretar
* Ferdinand von Alten – Baron von Trachwitz
* Lantelme Dürer
* Karl Etlinger

## Reference

## Vanjske veze

* *Gräfin Donelli* na sajtu IMDb
* Profil na filmportal.de
# Man spielt nicht mit der Liebe

| Man spielt nicht mit der Liebe |
| --- |
| Režija | Georg Wilhelm Pabst |
| Producent | Hermann Fellner Arnold Pressburger Josef Somlo |
| Scenario | Willy Haas |
| Predložak | *On ne badine pas avec l’amour*; autor: Alfred de Musset |
| Uloge | Werner Krauss Lili Damita Erna Morena |
| Fotografija | Robert Lach |
| Montaža | Georg Wilhelm Pabst |
| Distribucija | Phoebus Film AG |
| Premijera | 10. novembra 1926 (1926-11-10) |
| Zemlja |  Njemačka |
| Jezik | Silent njemački međutitlovi |

Man spielt nicht mit der Liebe (srpskohrvatski: *Sa ljubavlju se ne igra*) je njemački crno-bijeli nijemi film snimljen 1926. u režiji Georga Wilhelma Pabsta. Temelji se na drami *On ne badine pas avec l’amour*, a radnja je smještena u Beč u vrijeme *Belle epoquea* i prikazuje ljubavni trokut između ostarjelog princa, lijepe sluškinje i sina automobilskog poduzetnika. Pabst je film snimio nakon što mu je matični filmski studio iz političkih razloga obustavio planirani projekt o pobuni kielskih mornara 1918. godine. Kritika ga je loše dočekala, a danas se smatra izgubljenim.

## Vanjske veze

* *Man spielt nicht mit der Liebe* na sajtu IMDb
* *Man spielt nicht mit der Liebe* na filmportal.de (`de`)
# Geheimnisse einer Seele

| Geheimnisse einer Seele |
| --- |
| Režija | Georg Wilhelm Pabst |
| Producent | Hans Neumann |
| Scenario | Karl Abraham Hans Neumann Colin Ross Hanns Sachs |
| Uloge | Werner Krauss |
| Muzika | Giuseppe Becce |
| Fotografija | Robert Lach |
| Distribucija | Universum Film AG (UFA) |
| Premijera | 24. marta 1926 (1926-03-24) |
| Trajanje | 97 min. |
| Zemlja |  Njemačka |
| Jezik | nijemi njemački međutitlovi |

Geheimnisse einer Seele (srpskohrvatski: *Tajne jedne duše*) je njemački crno-bijeli nijemi film snimljen 1926. u režiji Georga Wilhelma Pabsta, poznat kao jedno od prvih filmskih ostvarenja koje je nastojalo popularizirati koncept psihoanalize.

Po žanru je psihološki triler, a scenario je napisao Karl Abraham, psihijatar koji se smatra jednim od pionira psihoanalize u Njemačkoj. Protagonist, čiji lik tumači Werner Krauss, je profesor kemije koga odjednom počnu mučiti noćne more i misli o tome kako ubija vlastitu suprugu. Radnja prikazuje njegova nastojanja da spasi svoj život i brak, koja će uključiti stručnu pomoć psihijatara. Iako sadrži ekspresionističke motive u scenama snova, *Geheimnisse einer Seele* se smatra jednim od primjera Nove stvarnosti u njemačkoj weimarskoj kinematografiji.

Abrahomovo korištenje psihoanalize kao motiva filmskog scenarija je izazvalo sukob sa njegovim mentorom Siegmundom Freudom. Abraham je umro nekoliko mjeseci prije premijere.

## Uloge

* Werner Krauss ... Martin Fellman
* Ruth Weyher ... Njegova žena
* Ilka Grüning ... Majka
* Jack Trevor ... Erich
* Pavel Pavlov ... Dr. Orth (kao Pawel Pawloff)
* Hertha von Walther ... Fellmanov pomoćnik
* Renate Brausewetter ... Novinarka
* Colin Ross ... Policijski inspektor
* Lili Damita (van špice)

## Vanjske veze

* *Geheimnisse einer Seele* na sajtu IMDb
* *Geheimnisse einer Seele* na filmportal.de (`de`)
* Geheimnisse einer Seele auf deutsches-filminstitut.de Arhivirano 2006-05-22 na Wayback Machine-u
* Geheimnisse einer Seele auf arte.tv
* Geheimnisse einer Seele auf filmzentrale.com Arhivirano 2013-10-20 na Wayback Machine-u
* Geheimnisse einer Seele auf jump-cut.de
# Die Liebe der Jeanne Ney

| Die Liebe der Jeanne Ney |
| --- |
| Režija | Georg Wilhelm Pabst |
| Scenario | Ilja Erenburg Rudolf Leonhardt Ladislaus Vajda |
| Uloge | Édith Jéhanne Uno Henning Fritz Rasp Brigitte Helm |
| Fotografija | Robert Lach Fritz Arno Wagner |
| Montaža | Georg Wilhelm Pabst Marc Sorkin |
| Premijera | 6. decembra 1927 (1927-12-06) |
| Trajanje | 100 min. |
| Zemlja |  Njemačka |
| Jezik | nijemi njemački međutitlovi |

Die Liebe der Jeanne Ney (srpskohrvatski: *Ljubav Jeanne Ney*) je njemački crno-bijeli nijemi film snimljen 1927. u režiji Georga Wilhelma Pabsta. Scenario je napisao sovjetski novinar i književnik Ilja Erenburg na temelju vlastitog istoimenog romana. Naslovna protagonistica, čiji lik tumači Édith Jéhanne, je kćer francuskog novinskog dopisnika koja se za vrijeme ruskog građanskog rata na Krimu zaljubi u boljševičkog agenta, a nakon povratka u Pariz postane predmetom spletki izbjeglog belogardejca. *Die Liebe der Jeanne Ney* je predstavljao jedan od rijetkih filmova weimarske Njemačke u kojoj su ruski komunisti prikazani sa simpatijama. Erenburg, koji je sudjelovao na snimanju, međutim, nije bio zadovoljan time da je filmu, za razliku od romana imao hepi end.

## Uloge

* Édith Jéhanne – Jeanne Ney
* Uno Henning – Andreas Labov
* Fritz Rasp – Khalibiev
* Brigitte Helm – Gabrielle
* Adolf E. Licho – Raymond Ney
* Eugen Jensen – Andre Ney
* Hans Jaray – Poitras
* Sig Arno – Gaston (kao Siegfried Arno)
* Hertha von Walther – Margot
* Vladimir Sokoloff – Zacharkiewicz
* Jack Trevor
* Mammey Terja-Basa
* Josefine Dora
* Heinrich Gotho
* Margarete Kupfer – (kao Küpfer)
* Robert Scholz

## Vanjske veze

* *Die Liebe der Jeanne Ney* na sajtu IMDb
* Die Liebe der Jeanne Ney bei filmportal.de
* weitere zeitgenössische und moderne Kritik Arhivirano 2007-10-22 na Wayback Machine-u
# Abwege

| Abwege |
| --- |
| Režija | Georg Wilhelm Pabst |
| Producent | Fred Lyssa |
| Scenario | Franz Schulz Adolf Lantz Ladislaus Vajda Helen Gosewish |
| Uloge | Gustav Diessl Brigitte Helm Hertha von Walter Jack Trevor Fritz Odemar Nico Turoff |
| Fotografija | Theodor Sparkuhl |
| Montaža | Georg Wilhelm Pabst Marc Sorkin |
| Premijera | 10. augusta 1928 (1928-08-10) |
| Trajanje | 107 min. |
| Zemlja |  Njemačka |
| Jezik | nijemi njemački međutitlovi |

Abwege (srpskohrvatski: *Stramputica*) je njemački crno-bijeli nijemi film snimljen 1928. u režiji Georga Wilhelma Pabsta. Po žanru je drama, a protagonistica, čiji lik tumači Brigitte Helm, je supruga ostarjelog uglednika (čiji lik tumači Gustav Diessl), koja se osjeća nezadovoljnom i sputanom u braku, te to nastoji nadoknaditi vanbračnim aferama. Film je poznat po scenama koje su kasnije služile kao svojevrsno svjedočanstvo o dekadentnom noćnom životu weimarskog Berlina.

## Reference

## Vanjske veze

* *The Devious Path* na sajtu IMDb
# Die Büchse der Pandora (film)

| Die Büchse von Pandora |
| --- |
|  |
| Režija | Georg Wilhelm Pabst |
| Producent | Seymour Nebenzal |
| Scenario | G. W. Pabst Ladislaus Vajda |
| Predložak | *Erdgeist* i *Die Buchse der Pandora*; autor: Frank Wedekind |
| Fotografija | Gunter Krampf |
| Distribucija | Süd-film |
| Premijera | 30. januara 1929 (1929-01-30) |
| Trajanje | 144 min. |
| Zemlja |  Njemačka |
| Jezik | nijemi film njemački međutitlovi |

Die Büchse der Pandora (srpskohrvatski: Pandorina kutija) je njemački crno-bijeli nijemi film snimljen 1929. u režiji Georga Wilhelma Pabsta. Radnja se temelji na motivima drama *Erdgeist* i *Die Büchse der Pandora* Franka Wedekinda. Protagonistica filma, čiji lik tumači Louise Brooks, je Lulu, lijepa plesačica čija konvencionalnim moralom nesputana seksualnost razara sve ljude koji s njom dolaze u dodir, tjerajući ih u siromaštvo, ludilo i zločin. *Die Büchse der Pandora* je bio jedan od posljednjih velikih nijemih hitova njemačke kinematografije, a od američke glumice Louise Brooks je učinio zvijezdu. Tadašnja kritika ga nije dobro prihvatila, ali je 1950-ih ponovno otkriven i proglašen najboljim filmom u Pabstovoj karijeri. Kasnijim generacijama je postao poznat i zbog lezbijskog lika Luluine obožavateljice koji je, prema svjedočenjima, prilično nevoljko tumačila Alice Roberts.

## Uloge

* Louise Brooks ... Lulu
* Fritz Körtner ... Dr. Ludwig Schön
* Francis Lederer ... Alwa Schön
* Carl Goetz ... Schigolch
* Krafft-Raschig ... Rodrigo Quast
* Alice Roberts ... Grofica Augusta Geschwitz
* Daisy D'ora ... Charlotte Marie Adelaide von Zarnikow
* Gustav Diessl ... Jack Trbosjek
* Michael von Newlinsky ... Markiz Casti-Piani
* Sigfried Arno ... Scenski direktor

## Reference

## Vanjske veze

* *Pandora's Box* na sajtu IMDb
* *Pandora's Box* na filmskoj bazi podataka TCM
* *Pandora's Box* at SilentEra
* *Pandora's Box* na Rotten Tomatoes-u (`en`)
* Hoberman, J. "Opening Pandora's Box", Criterion Collection essay
* Full plot summary and cast & crew biographies. Arhivirano 2010-07-19 na Wayback Machine-u
# Tagebuch einer Verlorenen

| Tagebuch einer Verlorenen |
| --- |
| Originalni poster |
| Režija | G.W. Pabst |
| Producent | G.W. Pabst |
| Scenario | Rudolf Leonhardt |
| Predložak | *Tagebuch einer Verlorenen*; autor: Margarete Böhme |
| Uloge | Louise Brooks Fritz Rasp André Roanne Josef Ravensky Franziska Kinz |
| Fotografija | Sepp Allgeier Fritz Arno Wagner |
| Premijera | 15. oktobra 1929 (1929-10-15) |
| Zemlja |  Njemačka |
| Jezik | nijemi film njemački međutitlovi |

Tagebuch einer Verlorenen (srpskohrvatski: *Dnevnik izgubljene djevojke*) je njemački nijemi film snimljen 1929. u režiji Georgea W. Pabsta, poznat kao pretposljednje nijemo ostvarenje u njegovoj filmografiji i jedan od posljednjih nijemih klasika njemačke kinematografije. Predstavlja adaptaciju istoimenog romana Margarete Böhme. Naslovna protagonistica, čiji lik tumači Louise Brooks, je mlada i na početku naivna djevojka koja rađa vanbračno dijete, bude zatvorena u popravni dom odakle bježi i počinje za život zarađivati prostitucijom. *Tagebuch* je predstavljao nastavak suradnje Pabsta i Brooks nakon velikog hita *Pandorina kutija*.

## Vanjske veze

* *Tagebuch einer Verlorenen* na sajtu IMDb
* *Dnevnik izgubljene* na Filmskom leksikonu LZMK
# Die weiße Hölle vom Piz Palü

| Die weiße Hölle vom Piz Palü |
| --- |
| Plakat za film "Die weiße Hölle vom Piz Palü" |
| Režija | Arnold Fanck Georg Wilhelm Pabst |
| Producent | Harry R. Sokal |
| Scenario | Arnold Fanck Ladislaus Vajda |
| Uloge | Leni Riefenstahl Gustav Diessl Ernst Petersen Ernst Udet |
| Muzika | Willy Schmidt-Gentner |
| Fotografija | Sepp Allgeier Richard Angst Hans Schneeberger |
| Montaža | Arnold Fanck Hermann Haller |
| Distribucija | H. R. Sokal-Film GmbH |
| Premijera | 15. novembra 1929 (1929-11-15) |
| Trajanje | 150 min. (originalna verzija) |
| Zemlja |  Njemačka |
| Jezik | njemački |

Die weiße Hölle vom Piz Palü (srpskohrvatski: *Bijeli pakao Piz Palüa*) je njemački nijemi film snimljen 1929. u režiji Arnolda Fancka i Georga Wilhelma Pabsta. Radnja je smještena u švicarske Alpe i prati napore troje planinara - koga glume Ernst Petersen, Leni Riefenstahl i Gustav Diess - da osvoje vrh Piz Palü na gorju Bernina. Film je sniman dijelom na autentičnim lokacijama (a što je režirao Fanck), a dijelom u studijima (što je režirao Pabst). U filmu se pojavljuje proslavljeni pilot i ratni heroj Ernst Udet tumačeći samog sebe. *Piz Palü*, koji se navodi kao jedan od najpoznatijih primjera planinarskog filma, žanra popularnog u međuratnoj Njemačkoj. je predstavljao drugi najgledaniji film u Njemačkoj te godine, i jedan od posljednjih nijemih hitova njemačke kinematografije. Pabstu je predstavljao posljednje nijemo ostvarenje u filmografiji. Kasnije je prerađivan u zvučne verzije, a u nacističkoj eri je premontiran kako bi se iz njega izbrisali jevrejski glumci i imena likova.

## Vanjske veze

* *Die Weiße Hölle vom Piz Palü* na sajtu IMDb
* Trailer for the film at YouTube
* *Bijeli pakao Piz Palüa* na Filmskom leksikonu LZMK
# Skandal um Eva

| Skandal um Eva |
| --- |
| Režija | Georg Wilhelm Pabst |
| Producent | Seymour Nebenzal Henny Porten Wilhelm von Kaufmann |
| Scenario | Heinrich Ilgenstein Friedrich Raff Julius Urgiss |
| Uloge | Henny Porten Oskar Sima |
| Fotografija | Fritz Arno Wagner |
| Premijera | 13. juna 1930 (1930-06-13) |
| Trajanje | 96 min. |
| Zemlja |  Njemačka |
| Jezik | njemački |

Skandal um Eva (srpskohrvatski: *Skandalozna Eva*) je njemački crno-bijeli film snimljen 1930. u režiji Georga Wilhelma Pabsta. Po žanru je drama a protagonistica je učiteljica u provincijskom gradiću koja otkriva kako je kolega i zaručnik imao izvanbračno dijete. Radnja prikazuje kako njen pokušaj da dijete suoči sa zaručnikom nju samu učini metom lažnih optužbi. Kritika je hvalila Henny Porten, jednu od najvećih zvijezda njemačke kinematografije u nijemom periodu, u njenoj prvoj zvučnoj ulozi.

## Uloge

* Henny Porten – Dr.Eva Rüttgers
* Oskar Sima – Dr.Kurt Hiller
* Ludwig Stössel – Dir.Rohrbach
* Paul Henckels – Prof.Hagen
* Adele Sandrock – Vulpius
* Käthe Haack – Käte Brandt
* Fritz Odemar – Lämmerberg
* Claus Clausen – Schlotterbeck
* Frigga Braut – Frau Schlotterbeck
* Karl Etlinger – Steinlechner

## Reference

## Vanjske veze

* *Skandal um Eva* na sajtu IMDb
# Westfront 1918

| Westfront 1918 - Vier von der Infanterie |
| --- |
|  |
| Režija | G.W. Pabst |
| Producent | Seymour Nebenzal |
| Scenario | Ladislaus Vajda, Peter Martin Lampel |
| Uloge | * Fritz Kampers
* Gustav Diessl
* Hans-Joachim Moebis
* Claus Clausen
* Gustav Püttjer
* Jackie Monnier
* Hanna Hoessrich
* Else Heller
* Carl Balhaus
* Wladimir Sokoloff
 |
| Muzika | Alexander Laszlo |
| Fotografija | Fritz Arno Wagner, Charles Métain |
| Montaža | Wolfgang Loe-Bagier |
| Premijera | 22. maja 1930 (1930-05-22) |
| Trajanje | 97 min. |
| Zemlja |  Njemačka |
| Jezik | njemački |

Westfront 1918 (srpskohrvatski: *Zapadni front 1918*) je njemački crno-bijeli ratni film snimljen 1930. u režiji Georga Wilhelma Pabsta, kome je predstavljalo prvo zvučno ostvarenje u karijeri. Radnja se temelji na romanu *Vier von der Infanterie* Ernsta Johanssena, i smještena je u posljednju godinu prvog svjetskog rata na Zapadnom frontu. Protagonisti su četvorica njemačkih vojnika koji se suočavaju sa oskudicom, glađu i užasima rovovskog ratovanja, ali i spoznajom o sve većoj uzaludnosti i besmislenosti borbe. Pabst je ovim filmom pokazao veliku vještinu sa novom zvučnom tehnologijom, pogotovo u scenama vožnje iznad rovova kako bi što efektnije dočarao rat. Zbog sadržaja, ali i pacifističke poruke je često bio uspoređivan sa američkim klasičnim filmom *Na zapadu ništa novo*; iz istih razloga su ga zbog "promoviranja defetizma" napadali nacisti, te je nakon njihovog dolaska na vlast zabranjen u Njemačkoj.

## Vanjske veze

* *Westfront 1918* na sajtu IMDb
* Senses of Cinema Article on the film
* Jeremy Arnold on the film, for Turner Classic Movies
* *Zapadno bojište 1918.* na Filmskom leksikonu LZMK